**OSJEČKO-BARANJSKA ŽUPANIJA**

**SREDNJA STRUKOVNA ŠKOLA ANTUNA HORVATA**

**Đ A K O V O, Vij. k. A. Stepinca 11.**

p.p. 75 , 31400 Đakovo Tel.031/812-317,Fax..496-739

ured-503@ss-strukovna-ahorvata-dj.skole.hr

KLASA: 112-02/23-01/2

URBROJ: 2121-28-01-23-1

Đakovo, 11.siječnja 2023.

Na temelju članka 9. Pravilnika o načinu i postupku zapošljavanja u Srednjoj strukovnoj školi Antuna Horvata, Đakovo, a vezano uz raspisani natječaja od **13.prosinca 2022.** godine (KLASA:112-01/22-01/154

URBROJ:2121-28-01-22-1 za zasnivanje radnog odnosa na radnom mjestu:

1. Administrativni radnik – 1 izvršitelj s punim radnim vremenom na neodređeno radno vrijeme uz uvjet probnog rada od 30 dana; potrebno zvanje SSS četverogodišnjeg trajanja ekonomskog, upravnog smjera ili gimnazijski program; radno iskustvo jedna (1) godina ili bez radnog iskustva; poznavanje rada u programima MS Office paketa.

Povjerenstvo za vrednovanje kandidata objavljuje

**SARŽAJ I NAČIN PROVJERE ZNANJA OSNOVNIH DIGITALNIH VJEŠTINA**

**(provjera na računalu)**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Srednjoj strukovnoj školi Antuna Horvata, Đakovo obavit će se provjera znanja i sposobnosti kandidata.

Provjera se sastoji od pisane provjere kandidata (testiranja), provjere znanja osnovnih digitalnih vještina i usmenog razgovora (intervjua) kandidata s Povjerenstvom.

**Pisana provjera znanja – testiranje** obuhvaća provjeru znanja potrebnog za obavljanje radnog mjesta za koje je raspisan javni natječaj (pisani test),

**provjeru znanja osnovnih digitalnih vještina** (provjera na računalu)

te po potrebi provjeru ostalih znanja i vještina.

**Razgovor s kandidatom – intervju** provodi se putem odgovora kandidata na postavljena pitanja, simulacije rješavanja slučajeva radnog mjesta ili na drugi prikladan način.

Prilikom razgovora s kandidatom – intervju članovi Povjerenstva procjenjuju obrazovanje i profesionalnu edukaciju kandidata, specifična znanja, vještine, profesionalne ciljeve i interese, motivaciju za rad te osobne karakteristike kandidata u svezi radnog mjesta.

**Kandidati koji su zadovoljili na pisanoj provjeri znanja (testiranju) obvezni su pristupiti** **provjeri znanja osnovnih digitalnih vještina** (provjera na računalu).

Ako kandidat ne pristupi provjeri znanja osnovnih digitalnih vještina (provjera na računalu), smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje, prije provjere znanja osnovnih digitalnih vještina, identitet kandidata/kinje.

Provjeri ne mogu pristupiti kandidati koji ne mogu dokazati identitet i koji nisu zadovoljili pisanu provjeru znanja.

**Provjeru znanja osnovnih digitalnih vještina** (provjera na računalu)

**provest će se 18.siječnja 2023. godine s početkom u 13:00 sati u prostorijama Škole**

**– zgrada radionica – kabinet ROBOTIKA**

Testiranje traje 45 minuta.

Nakon utvrđivanja identiteta kandidata Povjerenstvo će podijeliti testove kandidatima.

Po zaprimanju testa kandidat je dužan upisati zaporku koju je sam odredio na za to označenom mjestu.

Provjera znanja osnovnih digitalnih vještina izvodi se na računalu. Provjera sadrži 10 pitanja.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati s ostalim kandidatima/kinjama.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Kandidat na provjeri treba ostvariti najmanje 60 % bodova od ukupno 10 mogućih bodova. Rezultat testiranja Povjerenstvo će objaviti na mrežnoj stranici Škole www.strukovna.com

Kandidati koji ostvare najmanje 60 % na provjeri digitalnih vještina imaju pravo pristupiti razgovoru s kandidatima-intervjuu.

**Pravni i drugi izvori za pripremanje kandidata za pisano testiranje su:**

1. <https://carnet-my.sharepoint.com/:f:/g/personal/ljubomir_tomic_skole_hr/EvA-ZZP2SZVEmI-s3P2z9KYBBj9HhL6l-F4xk2S-nVfkjA?e=geg1NC>
2. <https://www.srce.unizg.hr/files/srce/docs/edu/osnovni-tecajevi/e404_polaznik_20160829.pdf>
3. https://support.microsoft.com/hr-hr/office/stvaranje-i-slanje-e-po%C5%A1te-u-programu-outlook-19c32deb-08b6-4f90-a211-02bc5f77f360

POVJERENSTVO ZA VREDNOVANJE KANDIDATA:

Ravnatelj savjetnik:

Mirko Ćurić, prof.